CELEX: 62020CN0269
Language: el
Date: 2020-06-18 00:00:00
Title: Υπόθεση C-269/20: Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 18 Ιουνίου 2020 — Finanzamt T κατά S

7.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/30
            
         
      Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 18 Ιουνίου 2020 — Finanzamt T κατά S
      (Υπόθεση C-269/20)
      (2020/C 297/41)
      Γλώσσα διαδικασίας: η γερμανική
      
         Αιτούν δικαστήριο
      
      Bundesfinanzhof
      
         Διάδικοι στην υπόθεση της κύριας δίκης
      
      
         Καθής και αναιρεσείουσα: Finanzamt T
      
         Προσφεύγουσα και αναιρεσίβλητη: S
      
         Προδικαστικά ερωτήματα
      
      
                  1)
               
               
                  Κατ’ ορθή ερμηνεία του άρθρου 4, παράγραφος 4, δεύτερο εδάφιο, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών (1), πρέπει η προβλεπόμενη στο άρθρο αυτό εξουσιοδότηση των καρτών μελών να θεωρούν ως έναν υποκείμενο στον φόρο τα εγκατεστημένα στο έδαφός τους πρόσωπα, τα οποία είναι μεν ανεξάρτητα μεταξύ τους από νομικής απόψεως, συνδέονται όμως στενά από χρηματοδοτικής, οικονομικής και οργανωτικής απόψεως, να ασκείται κατά τέτοιο τρόπο
                  
                              α)
                           
                           
                              ώστε ως υποκείμενος στον φόρο να θεωρείται ένα από τα πρόσωπα αυτά, το οποίο είναι ο υποκείμενος στον φόρο για ολόκληρο τον κύκλο εργασιών των εν λόγω προσώπων, ή κατά τέτοιο τρόπο
                           
                        
                              β)
                           
                           
                              ώστε ως υποκείμενος στον φόρο να πρέπει να θεωρηθεί κατ’ ανάγκην –και, επομένως, επίσης με σοβαρές φορολογικές απώλειες– ένας όμιλος ΦΠΑ χωριστός από τα στενά συνδεδεμένα μεταξύ τους πρόσωπα, ο οποίος αποτελεί πλασματική οντότητα που θα δημιουργηθεί ειδικά για σκοπούς ΦΠΑ;
                           
                        
            
                  2)
               
               
                  Εάν, στο πρώτο ερώτημα, ορθή είναι η απάντηση α): Έπεται από τη νομολογία του Δικαστηρίου της Ευρωπαϊκής Ένωσης σχετικά με τους ξένους προς την επιχείρηση σκοπούς, κατά την έννοια του άρθρου 6, παράγραφος 2, της έκτης οδηγίας 77/388 (απόφαση του Δικαστηρίου της Ευρωπαϊκής Ένωσης VNLTO της 12ης Φεβρουαρίου 2009 — C-515/07, EU:C:2009:88), ότι στην περίπτωση υποκείμενου στον φόρο
                  
                              α)
                           
                           
                              ο οποίος, αφενός, ασκεί οικονομική δραστηριότητα και, στο πλαίσιο αυτής, παρέχει υπηρεσίες εξ επαχθούς αιτίας κατά την έννοια του άρθρου 2, σημείο 1, της έκτης οδηγίας 77/388, και
                           
                        
                              β)
                           
                           
                              ο οποίος, αφετέρου, ασκεί συγχρόνως δραστηριότητα ως δημόσια εξουσία (δραστηριότητα σχετική με την άσκηση δημόσιας εξουσίας), για την οποία δεν θεωρείται ως υποκείμενος στον φόρο κατά το άρθρο 4, παράγραφος 5, της έκτης οδηγίας 77/388,
                           
                        η άνευ ανταλλάγματος παροχή υπηρεσίας του τομέα της οικονομικής δραστηριότητάς του για τους σκοπούς του τομέα της σχετικής με την άσκηση δημόσιας εξουσίας δραστηριότητάς του δεν πρέπει να φορολογείται κατά το άρθρο 6, παράγραφος 2, στοιχείο β', της έκτης οδηγίας 77/388;
               
            
         (1)  ΕΕ ειδ. έκδ. 09/001, σ. 49.